
R E F E R A T   D E   A P R O B A R E
[bookmark: _Hlk167797076]privind aprobarea Devizului general, actualizat la finalizarea lucrărilor pentru obiectivul de investiții  „Eficientizare energetică a imobilului ambulatoriu și 
dispensar T.B.C. a Spitalului Municipal Brad, Jud. Hunedoara” 
 cod SMIS 326904 (118451)

  
[bookmark: _Hlk151045359][bookmark: _Hlk152595907]Proiectul „Eficientizare energetică a imobilului ambulatoriu și dispensar T.B.C. a Spitalului Municipal Brad, Județul Hunedoara” a avut ca obiectiv creșterea performanței energetice a clădirii și reducerea consumurilor de energie, în conformitate cu legislația națională în domeniul eficienței energetice și al performanței energetice a clădirilor.
Investiția a fost realizată în cadrul Programului Operațional Regional de finanțare  2014-2020, proiect etapizat ulterior pentru faza a II-a în cadrul Programului Regional Vest 2021–2027, asigurându-se continuitatea implementării, în conformitate cu prevederile Ordonanței de Urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014–2020, cu modificările și completările ulterioare.
Lucrările executate au inclus:
- refacerea șarpantei și a învelitorii;
- termoizolarea pereților exteriori și a planșeului;
- înlocuirea tâmplăriei;
- modernizarea instalațiilor termice și electrice;
- implementarea unor sisteme eficiente de iluminat;
- modernizarea instalațiilor de alimentare cu apă;
- implementarea unor sisteme de climatizare;
- implementarea unor sisteme de producere a energiei electrice din surse regenerabile;
- implementarea unor sisteme de producere a apei calde;
- alte lucrări specifice creșterii eficienței energetice.
Obiectivele atinse prin realizarea investiției sunt:
- creșterea performanței energetice a clădirii;
- reducerea consumului anual de energie primară;
- reducerea emisiilor de CO₂;
- creșterea confortului termic pentru pacienți și personal;
- modernizarea infrastructurii sanitare a ambulatoriului și dispensarului T.B.C.;
- reducerea costurilor de exploatare pentru bugetul local.
Pe parcursul execuției lucrărilor au intervenit actualizări ale prețurilor materialelor și manoperei, precum și ajustări tehnice determinate de situațiile reale identificate în teren. Aceste modificări au fost necesare pentru atingerea indicatorilor de performanță energetică asumați prin proiect.
În conformitate cu prevederile art. 10 alin. (4) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, „devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza documentație de avizare a lucrărilor de intervenții în cazul intervenției la construcția existentă se actualizează prin grija beneficiarului investiției / investitorului, ori de câte ori este necesar”, rezultând valoarea finală a obiectivului de investiții.
Devizul general, actualizat la finalizarea lucrărilor, reflectă valoarea reală a investiției și constituie documentul oficial necesar pentru recepția la terminarea lucrărilor și închiderea financiară a proiectului.
Astfel, valoarea totală a Devizului general, actualizat la finalizarea lucrărilor, devine 8.165.590,14 lei (cu T.V.A.), respectiv 6.879.169,47 lei (fără T.V.A.), din care C+M = 7.641.364,24 lei (cu T.V.A.), respectiv 6.387.758,90 lei (fără T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat la finalizarea lucrărilor, pentru obiectivul de investiții „Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara” cod SMIS 326904 (118451) și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Instrucţiunilor nr. 207/31.10.2023 Acțiuni AM/OI de pregătire în vederea închiderii Programului Operațional Regional 2014 - 2020 emisă de către  Ministerul Investiţiilor şi Proiectelor Europene - Autoritatea de Management Programul Operațional Regional 2014 – 2020, ale O.U.G. nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014 – 2020, ale Legii nr. 227/2015 privind Codul fiscal, cu modificările și completările ulterioare, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 44 alin. (1) din Legea nr. 273/2006 privind finanțele publice locale, cu modificările și completările ulterioare, ale Ordinului nr. 5241/2018 al viceprim-ministrului, ministrul dezvoltării regionale și administrației publice pentru aprobarea Ghidului solicitantului Condiții specifice de accesare a fondurilor în cadrul Apelului de proiecte nr. 1.– Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare  cu modificările și completările ulterioare, ale art. 129 alin. (1),  alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

